MUNICIPIUL SATU MARE
APARATUL DE SPECIALITATE AL PRIMARULUI
SERVICIUL JURIDIC
NR. 57883/08.10.2026


În conformitate cu prevederile art. 136 alin. (8) lit. b) din O.U.G. nr. 57/2019 privind Codul administrativ,
formulăm:

RAPORT DE SPECIALITATE
la proiectul de hotărâre pentru aprobarea ajustării tarifelor din Contractul de prestări servicii nr. 184-56157 din 22.09.2025 privind activitatea de dezinsecție, dezinfecție și deratizare în Municipiul Satu Mare 

	Proiectul de hotărâre se întemeiază pe următoarele prevederi:
· Legea serviciilor comunitare de utilităţi publice nr. 51/2006, republicată, cu modificările şi completările ulterioare:
· [bookmark: do|caI|ar1|al2|lia][bookmark: do|caI|ar1|al2|lie]art. 1 alin. (2) lit. e): “(2) În înţelesul prezentei legi, serviciile comunitare de utilităţi publice, … sunt definite ca totalitatea activităţilor reglementate prin prezenta lege şi prin legi speciale, care asigură satisfacerea nevoilor esenţiale de utilitate şi interes public general cu caracter social ale colectivităţilor locale, cu privire la: … e) salubrizarea localităţilor;”
· art. 2 lit. p): “p) ajustarea preţurilor şi tarifelor-operaţiunea de corelare a nivelurilor preţurilor şi tarifelor stabilite anterior, cu evoluţia generală a preţurilor şi tarifelor din economie, pe baza metodologiei de calcul al nivelului preţurilor şi tarifelor existente, elaborată şi aprobată de autoritatea de reglementare competentă;”
· art. 8 alin. (3) lit. k): „În exercitarea competenţelor şi atribuţiilor ce le revin în sfera serviciilor de utilităţi publice, autorităţile deliberative ale administraţiei publice locale asigură cadrul necesar pentru furnizarea serviciilor de utilităţi publice şi adoptă hotărâri în legătură cu: ... k) aprobarea stabilirii, ajustării sau modificării preţurilor şi tarifelor, după caz, în condiţiile legii speciale, cu respectarea normelor metodologice/procedurilor elaborate şi aprobate de autorităţile de reglementare competente”;
· [bookmark: do|caII|si1|ar9|al2|lia][bookmark: do|caII|si1|ar9|al2|lib][bookmark: do|caII|si1|ar9|al2|lid]art. 9 alin. (2) lit. d): “…autorităţile administraţiei publice locale au, în relaţia cu operatorii serviciilor de utilităţi publice, următoarele drepturi: … d) să aprobe stabilirea, ajustarea sau, după caz, modificarea preţurilor şi tarifelor serviciilor de utilităţi publice propuse de operatori, în baza metodologiilor elaborate de autorităţile de reglementare potrivit competenţelor acordate acestora prin legea specială;”
· art. 43 alin. (4): „(4) Stabilirea, ajustarea şi modificarea preţurilor şi tarifelor serviciilor de utilităţi publice se fac cu respectarea metodologiilor elaborate de autorităţile de reglementare competente.”
· Legea Serviciului de salubrizare a localităţilor nr. 101/2006, republicată, cu modificările şi completările ulterioare:
· [bookmark: do|caI|ar2|al3|lia][bookmark: do|caI|ar2|al3|lil]art. 2 alin. (3) lit. m): “3) Serviciul de salubrizare cuprinde următoarele activităţi:… l) dezinsecţia, dezinfecţia şi deratizarea la obiectivele din domeniul public şi domeniul privat al unităţii administrativ-teritoriale.”
· art. 6 alin. (1) lit. n): “Autorităţile administraţiei publice locale ale unităţilor administrativ-teritoriale/sectoarelor municipiului Bucureşti au competenţe exclusive în ceea ce priveşte organizarea, atribuirea, coordonarea şi controlul activităţilor de salubrizare desfăşurate în aria teritorială de competenţă a acestora şi exercită următoarele atribuţii:... n) aprobarea stabilirii, ajustării sau modificării tarifelor activităţilor de salubrizare, ... în conformitate cu normele metodologice elaborate şi aprobate de A.N.R.S.C.;”
· [bookmark: do|caIV|si1|ar20|al2|lia:74]art. 29 alin. (2) lit. c): „(2) Operatorii, în conformitate cu prevederile legale, au dreptul la: … c) ajustarea tarifului în raport cu evoluţia generală a preţurilor şi tarifelor din economie;…”
·  art. 43 alin. (1): „Stabilirea, ajustarea sau modificarea tarifelor pentru activităţile de salubrizare prevăzute la art. 2 alin. (3) se face pe baza fişelor de fundamentare pe elemente de cheltuieli întocmite de către operatori, în conformitate cu normele metodologice elaborate şi aprobate de A.N.R.S.C.”
· Ordinul ANRSC nr. 640/2022 privind aprobarea Normelor metodologice de stabilire, ajustare sau modificare a tarifelor pentru activităţile de salubrizare, precum şi de calculare a tarifelor/taxelor distincte pentru gestionarea deşeurilor şi a taxelor de salubrizare:
· Art. 4 lit. c) şi lit. n): „c) ajustarea tarifelor - operaţiunea de corelare a nivelurilor tarifelor aprobate anterior, cu evoluţia indicelui preţurilor de consum total pe economie comunicat de către Institutul Naţional de Statistică, pe baza metodologiei de calcul din prezentele norme metodologice;... n) parametru de ajustare - indicator la modificarea căruia se ajustează periodic tarifele. Pentru activităţile specifice serviciului de salubrizare, parametrul de ajustare este indicele preţurilor de consum total pe economie comunicat de Institutul Naţional de Statistică;...”
· art. 33 – 35 cu privire la modul de  ajustare a tarifelor pentru activităţile specifice serviciului de salubrizare;
· art. 54 referitor la solicitarea aprobării tarifelor.
	
Între Municipiul Satu Mare şi Coral Impex SRL s-a încheiat Contractul de prestări servicii nr. 184-56157/22.09.2025  având ca obiect prestarea serviciului de salubrizare pentru activităţile de dezinsecţie, dezinfecţie, deratizare în Municipiul Satu Mare, în perioada convenită şi în conformitate cu obligaţiile asumate de părţi. 
Conform prevederilor art. 15.1. din Contractul amintit, tarifele pot fi ajustate la cererea prestatorului, în raport cu evoluţia indicelui preţurilor de consum. În acest sens, prin cererea înregistrată sub nr.  53892/18.09.2026 societatea prestatoare, Coral Impex S.R.L. a solicitat aprobarea ajustării tarifelor în raport de indicele de consum total comunicat de Institutul Naţional de Statistică.
Fundamentarea tehnico-financiară a ajustării tarifelor s-a realizat prin raportul de specialitate al Serviciului Ecologie Urbană și Spatii Verzi. 
[bookmark: do|caV|si2|ar33|al1]În respectarea prevederilor art. 35 din Ordinul ANRSC nr. 640/2022 documentaţia anexată cererii de ajustare a tarifelor conţine fişa de fundamentare a tarifului, pe elemente de cheltuieli. Potrivit art. 33 alin. (1) din Ordinul ANRSC nr. 640/2022, “tarifele pentru activităţile specifice serviciului de salubrizare se ajustează periodic, la cererea operatorilor, la un interval de minimum 3 luni, cel mult până la nivelul rezultat din aplicarea coeficientului de indexare cu evoluţia indicelui preţului de consum total, calculat pentru perioada cuprinsă între luna de referinţă corespunzătoare precedentei aprobări şi luna celui mai recent indice publicat de Institutul Naţional de Statistică la data solicitării, fără a se modifica cantitatea, volumul sau, după caz, suprafaţa programată avută în vedere la fundamentarea anterioară.”
[bookmark: do|caV|ar8|al2]Sunt incidente şi prevederile art. 129 alin. (1), alin. (2) lit.  d), coroborate cu prevederile alin. (7) lit. i) şi n), art. 139 alin. (3), lit. g) şi art. 196 alin. (1) lit. a) din Ordonanţa de Urgenţă a Guvernului nr. 57/2019 privind Codul administrativ.
Cu privire la oportunitatea promovării proiectului de hotărâre, s-a pronunţat iniţiatorul prin referatul de aprobare, iar asupra chestiunilor de natură tehnică, Serviciul Ecologie Urbană și Spatii Verzi.
În consecinţă, proiectul de hotărâre pentru aprobarea ajustării tarifelor din Contractul de prestări servicii nr. 184-56157 din 22.09.2025 privind activitatea de dezinsecție, dezinfecție și deratizare în Municipiul Satu Mare, se înaintează Consiliului Local al municipiului Satu Mare cu propunere de aprobare.


ŞEF SERVICIU,



Bianca Laura Mustea

